Je možné kombinovať Sinupret, Solmucol a Bronchofin Kids pre liečbu zahlienenia a kašľa?
Dobrý deň, dcéra (5r) aktuálne užíva sinupret a solmucol,kvôli zahlieneniu. Môže k tomu ako podpornú liečbu, užívať Bronchofin Kids od dr. Max, kvôli zmiešanému kašlu ? Ďakujem
Dobrý deň,
ďakujeme za Vašu otázku.
Liek Sinupret uvoľňuje hustý (väzký) hlien pri všetkých ochoreniach dýchacích ciest, ktorý sa nemôže dostatočne alebo vôbec odstrániť prirodzeným spôsobom (kašľaním, smrkaním).
Liek Solmucol obsahuje liečivo N-acetylcysteín. Používa sa pri všetkých druhoch ochorení dýchacích ciest sprevádzaných zvýšenou tvorbou hustého a väzkého hlienu, ktorý sa nedostatočne vykašliava.
Zdravotnícka pomôcka Bronchofin kids obsahuje ibisš lekársky, ktorý vďaka obsahu polysacharidov upokojuje zapálenú sliznicu hltana, podporuje hydratáciu horných dýchacích ciest a riedenie hlenu. Slizové látky ibišu vytvárajú ochranný film pred cudzími časticami, zmierňujú pocit dráždenia v krku. Jeho súbežné podávanie počas liečby liekmi Sinupret a Solmucol nie je vylúčené, pokiaľ však nepozorujete ich dostatočný účinok, odporúčam podstúpiť lekárske vyšetrenie, aby sa vylúčilo bakteriálne ochorenie dýchacích ciest.
Prajem skoré uzdravenie.
S pozdravom
PharmDr. Veronika Kiabová